વિરાટ કોહલી વન ડેમાં 10 હજાર રન બનાવવાથી માત્ર 221 રન દૂર છે. વિરાટ કોહલીને એશિયા કપમાંથી આરામ આપવામાં આવ્યો છે. વિરાટ વેસ્ટ ઇન્ડીઝ સામે રમાનાર વન ડે સિરીઝમાં આ રેકોર્ડને તોડી શકે છે. વિરાટ જો 221 રન બનાવે છે તો તેની પાસે સૌથી ઝડપી 10 હજાર રન પુરા કરવાની તક છે.વિરાટે 211 વન ડે મેચમાં 9779 રન બનાવ્યા છે.સચિન તેંડુલકરે 2001માં ઓસ્ટ્રેલિયા વિરૂદ્ધ 259મી મેચમાં આ સિદ્ધિ મેળવી હતી. વિરાટ કોહલી ઇંગ્લેન્ડમાં પાંચમી ટેસ્ટ મેચ પહેલા 544 રન બનાવી ચુક્યો છે. વિરાટ કોહલી ઇંગ્લેન્ડમાં એક સિરીઝમાં સૌથી વધુ રન બનાવનાર ભારતીય ખેલાડી પણ બની શકે છે. વિરાટ પાસે રાહુલ દ્રવિડના 602 રનના રેકોર્ડને તોડવાની તક છે. વિરાટ કોહલી રાહુલ દ્રવિડના આ રેકોર્ડથી 49 રન દૂર છે.